Jan Erik Mikalsen

Jan Erik Mikalsen (født 6. mai 1979 i Kristiansund) er en norsk komponist (samtidsmusikk) som er bosatt i Oslo.

Biografi 
Mikalsen studerte ved Griegakademiet i Bergen, og ved Det Kongelige Danske Musikkonservatorium i København. Han er medlem av Norsk Komponistforening.

Mikalsen har hatt en rekke verk bestilt og fremført, blant annet av Oslo Filharmoniske orkester, Tokyo Filharmoniske orkester, Bergen filharmoniske orkester, Stavanger symfoniorkester, Norrköping symfoniorkester, Kringkastingsorkestret, Oslo Sinfonietta, Bodø Sinfonietta, Thomas Bloch, Reykjavik Kammerorkester, Quartet Artis Wien, Stavanger Samtidsensemble, Orchestre de Flutes Francais, Manger Musikklag, Ingrid Torvund, Tori Wrånes og Bård Ask.

Mikalsen har deltatt på festivaler som Présences Festivalen, Pablo Casals Festivalen, Ultima-festivalen, Casa Da Musica, Performa 13, Ung Nordisk Musikk og Nordic Music Days.

Mikalsen har også vunnet pris fra Kavlifondet, og deltatt på Stavanger symfoniorkesters nordisk/baltiske komponistworkshop 2004-2005 med verket Ghouls & Moons urfremført av samme orkester under deres hovedserie, 20. oktober 2005. Hans samarbeid med billedkunstner Bård Ask har i løpet av 2013 og 2014 resultert i en rekke verker, inkludert Notio Viri Placet vist i Bergen, London, Paris og Oslo.

I januar 2010 urfremførte Björn Nyman og Kringkastingsorkesteret Clarinet Concerto ved scene 2 i Den norske opera og ballett i Oslo. I 2014 ble bestillingsverket Music for solo flute and sinfonietta urfremført av Elisabeth Kristensen Eide og Bodø Sinfonietta. 20. januar 2012 ble verket Parts II for Orchestra urfremført av Tokyo Filharmoniske orkester, som ett av fire verk i finalen i komponistkonkurransen Toru Takemitsu Composition Award (dommer Salvatore Sciarrino). Samme verk vant Edvardprisen 2012. Verket Wagner Prelude ble bestilt av Dronning Sonjas Internasjonale Musikkonkurranse 2013 og urfremført i hovedsalen i Den Norske Opera av operaorkesteret under finalekonserten. Høsten 2014 urfremførte Kringkastingsorkesteret bestillingsverket Songs for Orchestra. Ensemblet bit20 bestilte Too much of a good thing for solo piano og sinfonietta som ble urfremført høsten 2014 i Bergen. Verket ble igjen fremført under Huddersfield festivalen i England samme år. Mikalsen ble tildelt Music Norways internasjonale satsningsprogram Intro komponist for perioden 2014-2016. Verket Songs for Orchestra vant i 2015 International Rostrum of Composers, og har blitt kringkastet i rundt 30 land rundt om i verden. I september 2017 fremførte Oslo-Filharmonien Mikalsens seneste orkesterverk, Just for You for Piano Solo and Orchestra, med Ellen Ugevik som soloist og under ledelse av Lars-Erik Ter Jung.

Hedersbevisninger 
 2011: Parts II for Orchestra fikk 3.-plass i Toru Takemitsu Composition Award 2011 i Tokyo med dommer Salvatore Sciarrino
 2012: Vinner av Edvardprisen for verket Parts II for Orchestra urfremført av Tokyo Filharmoniske orkester
 2015: Vinner av den 62. International Rostrum of Composers (IRC) i den generelle kategorien for komposisjonen Songs For Orchestra
 2017: Nominert til Kanonprisen 2017 i klassen beste filmmusikk for musikken til Hoggeren

Produksjon

Verkliste (utvalg)

Orkesterverk 
 Just for You for Piano Solo and Orchestra (2017)
 Songr for Orchestra (2014)
 Parts II for Orchestra (2012) 
 Clarinet Concerto (2010)
 Parts for Orchestra (2009)
 Wagner Prelude (2013) 
 Ghouls & Moons (2005) 
 Garbage Sun (2003). 
 Saws of Pygar (2006)

Verk for sinfonietta 
 Too much of a good thing is wonderful  (2014) 
 Concerto for Ondes Martenot and Sinfonietta (2008)

Kammermusikk 
 Sonette (2015) 
 Lied (2012) 
 Songs (2012) 
 Weeps & Ghosts (2006) 
 Night songs (2007) 
 La Disparition des Fantômes (2007)

Duoverk 
 Play Fun (2008) 
 Folk Tunes (2007)

Soloverk 
 Sonate for piano (2012)
 Pieces for Violin (2010)
 More Play Fun (2008)
 Angel Stories (2005)

Verk for video og utstillinger 
 Magic Blood Machine (2012)
 Monument: Hymn for Giant Bowl for marching band  (2009)
 Ni Estas Movado (2006)

Diskografi (i utvalg) 
 Guro Kleven Hagen, Nine solos for nine violinists (2012)
 Black Spaces, med pianisten Kristian Lindberg med stykket "Angels Stories" (2010)
 Lights Out, med Kringkastingsorkestret (2006)

Referanser

Eksterne lenker 
 Ofisielt nettsted
 NRK-Intervju med Jan Erik Mikalsen fra Nasjonalbibliotekets arkiver
 Verkliste fra NB noter
 Medlem av Norsk Komponistforening

Norske komponister
Alumni fra Det Kongelige Danske Musikkonservatorium
Personer fra Kristiansund kommune